LATVIJAS ALPĪNISTU SAVIENĪBA

Reģ. Nr. 40008022167, juridiskā adrese: Grostonas iela 6b, Rīga, LV1013

**PILNSAPULCES PROTOKOLS**

Rīgā, 2017. gada 30. martā

Norises vieta: Jēkabpils iela 19, Rīga

Sapulce sākums plkst. 17:45.

Sapulcē piedalās biedru pārstāvji ar balsstiesībām, kur katram pārstāvim 1 balss:

Kalnākāpēju Sporta centrs – Normunds Reinbergs, biedrība “Remoss” – Nauris Hofmanis, Bērnu un jauniešu centrs “Rīgas skolēnu pils” – Inga Liepiņa, biedrība “Kalva-doss” – Māra Vilciņa, biedrība “Latvijas Alpīnistu un ceļotāju asociācija” – Edgars Šāblis, biedrība “Latvijas Augstkalnu klubs” – Pēteris Kūlis, biedrība “Kordināta” – Vilnis Bušs, biedrība Latvijas Jaunatnes sporta un tūrisma federācija” – Māra Vilciņa, Bērnu un jauniešu centrs “Daugmale” – Gundega Meļķe. Kopā 9 biedri.

Citi pārstāvji bez balss tiesībām:

Oļegs Mirošņikovs (LAS valdes loceklis, LAS Alpīnisma komisijas vadītājs), Dzintars Irbe, Linda Gruzīte.

1. Mandātu komisija ziņo, ka ir ieradušies 9 pārstāvji no 13 biedriem, kuriem ir balss tiesības, līdz ar to ir nodrošināts dalībnieku sapulces vairākums un sapulce ir lemttiesīga.
2. Par sapulces balsu skaitītāju ievēl Nauri Hofmani.
3. Par sapulces vadītāju izvirza LAS viceprezidenti Māru Vilciņu, protokolistu – Gundegu Meļķi.

Par -9, pret, atturas- nav.

1. Dienas kārtības apstiprināšana. LAS viceprezidente M.Vilciņa piedāvā apstiprināt visu programmu. E.Šāblis iebilst pret dienas kārtības 11. punktu. Notiek balsošana par dienas kārtības apstiprināšanu par visiem punktiem.

Par – 6, pret – 3 , atturas – 0.

Jautājums pieņemts.

1. Prezidenta ziņojums par LAS darbību 2016.gadā. LAS prezidents M.Pietkevičs pats nav ieradies uz kopsapulci, tādēļ viņa sagatavoto runu nolasa M.Vilciņa.
2. LAS darbu vērtē apmierinoši, ir panākts, ka valdes sēdes notiek katru mēnesi otrajā otrdienā;
3. Uzteic atsevišķu dalībnieku sasniegumus alpīnismā un kāpšanas sportā;
4. Izsaka pateicību alpīnisma veterāniem par regulāri rīkotajiem pasākumiem, norādot, ka tie būtu jāatbalsta aktīvāk;
5. Iesaka kāpšanas komisijai būt aktīvākai;
6. Iesaka izveidot Ētikas komisiju, atbilstoši Latvijas Olimpiskās komitejas ieteikumiem;
7. Iesaka izveidot finanšu komisiju, finanšu jautājumu risināšanai;
8. Uzskata, ka LAS ir jāizveido ģenerālsekretāra amats, kas nodarbotos ar LAS ikdienas organizatoriskajām lietām, tādējādi atvieglojot LAS valdes darbu;
9. Izsaka viedokli par LAS valdes locekļu skaita samazināšanu. Uzskata, ka nav lietderīgi samazināt LAS valdes locekļu skaitu, bet gan to palielināt, ievēlot LAS valdē arī pārējo biedru pārstāvjus, kas šobrīd nav LAS valdē (Remoss, BJC Rīgas skolēnu pils, BJC Daugmale, Rīgas Pilsētas Pļavnieku ģimnāzija). (ar pilnu LAS prezidenta M.Pietkeviča runu (ziņojumu) var iepazīties LAS).

No plkst. 17:50 – 18:00 ieradās: Biedrība “Traverss” – Juta Blažēvica, Sporta kāpšanas klubs “Skala” – Irina Grjazeva, biedrība “Sporta un industriālās kāpšanas asociācija” - Santa Tabulēvica, Rīgas Pilsētas Pļavnieku ģimnāzija-Imants Puhovs (nevar uzrādīt pilnvaru). M.Vilciņa ierosina, ka tā kā mēs visi pazīstam I.Puhovu ļaut piedalīties sapulcē un balsot bez pilnvaras. Tādējādi sapulci turpmāk pārstāv visi 13 biedri ar balss tiesībām.

1. Alpīnisma komisijas ziņojums. Alpīnisma komisijas valdītājs Oļegs Mirošņikovs ziņo, ka komisija uz sēdēm ir sanākusi 4 reizes, kuras laikā ir apstiprināti alpīnisma sacensību noteikumu grozījumi, jautājumi par Latvijas Alpīnisma čempionāta rīkošanu un pasākuma popularizēšanu t.sk. sociālajos tīklos. Izveidota un tiek regulāri aktualizēta datu bāze par kāpieniem kalnos. Novadīts seminārs par nelaimes gadījumiem kalnos. Plānots Atjaunot kalnos kāpšanas noteikumus un tiesnešu kvalifikācijas noteikumus, rīkot semināru kalnu instruktoriem. Iespējams tiks pārskatīti Alpīnisma sacensību noteikumi, jo atsevišķiem biedriem šobrīd pret tiem ir iebildumi. Diskusija: N.Reinbergs jautā: Kas notika ar kalnu instruktoru noteikumiem, ka tika iztulkoti no angļu valodas. Vai šobrīd notiek kalnu instruktoru apmācība?

O.Mirošņikovs: Šobrīd cilvēkiem nav interese par instruktoru apmācību (vienam bija, bet gāja bojā kalnos), jo instruktoru sagatavošanai ir nepieciešams laiks un finansējums.

E.Šāblis: Nauda atrastos, bet šobrīd nav cilvēki ar atbilstošu pieredzi un kvalifikāciju, lai piedalīties instruktoru apmācībās. Informē, ka līdz 30. jūnijam (2017. gads) var iesniegt priekšlikumus alpīnisma sacensību noteikumiem, bet jāiesniedz valsts valodā.

N.Reinbergs: Ja korekcijas ir nelielas, kādēļ to nevar izdarīt īsākā laikā?

E.Šāblis. Jā, var veikt šādas korekcijas, tikai tās jāiesniedz valsts valodā.

1. Kāpšanas komisijas ziņojums. Kāpšanas komisijas vadītājs un LAS valdes loceklis Normunds Reinbergs ziņo:

Šobrīd jūtas demotivēts darbam LAS valdē. Ir apmeklējis visas LAS valdes sēdes. Ir bijušas 2 kāpšanas komisijas sēdes. Par pirmo ir protokols, bet otrajā tapa Latvijas Bolderinga kausa nolikums. Uzskata, ka Bolderinga kausa organizēšanā ir iesaistījies nevajadzīgi. Ir piedalījies divos kāpšanas popularizēšanas pasākumos: Sporta nakts pasākumā (2016. gada rudens) un Sporta un atpūtas izstādē Ķīpsalā (2017. gada martā). Ir zema atsaucība no citiem klubiem, kuri faktiski nepiedalās šajos pasākumos. Organizējot sporta un atpūtas izstādi, tikai viena organizācija atsūtīja savu logo, dalībai piesaistīja palīgus, kas nav LAS dalībnieku biedri. Ir saņemti divi ierosinājumi katrs uz 2 lapām, ka vajadzētu darīt kāpšanas komisijai, bet pretī nav konkrēti vārdi, kas tos darīs, un kādā termiņā to vajadzētu izdarīt. Norāda, ka būtu gatavs atkāpties no komisijas vadītāja un valdes locekļa pienākumiem, ja kāds strādātu viņa vietā.

LAS valdē ir iesniegti 20 priekšlikumi par WEB lapas uzlabošanu un atjaunošanu.

Informē par dalību Starptautiskās sporta kāpšanas federācijas(turpmāk – IFSC angliski - International Federation of Sport Climbing) organizētā seminārā Kvebekā, Kanādā (2017. gada 9-11(?) marts). notika vairākas darba grupas: – kā organizēt sacensības un to nozīme, par logo (nenotika), kā kāpšanu pasniegt sabiedrībai, par dzimuma līdztiesību un sieviešu iesaistīšanu sportā.

1. Galvenie finansēšanas avoti: (1) sponsori, (2) valsts un pašvaldības, (3) translāciju tiesības pārdošana, (4) dalības maksa un biļešu pārdošana. Latvijā faktiski varētu darboties (1) un (2) finansēšanas avots, pavisam nedaudz (4).
2. Par sporta popularizēšanu. Visām valstīm ir vienādas problēmas: Profesionālisma, finansējuma un informācijas trūkums.
3. Par sieviešu iesaisti sportā ir vairāk organizatoriski jautājumi, ka diskriminējošs.
4. Tiek solīts atbalsts nacionālajām federācijām.
5. Apstiprināts sporta dalības formāts Olimpiskām spēlēm Tokijā 2020. gadā. (Dalībnieku skaits 20 vīrieši, 20 sievietes. Notiek divos posmos: kvalifikācija (3 dienas, kur katrā dienā ir savs sporta veids – ātrumkāpšana, bolderings, grūtā kāpšana un fināls. Fināls dāmām un kungiem atsevišķās dienās. Finālā piedalās 6 labākie.
6. Bija plānots likvidēt asociētos biedrus, bet saglabāja līdz 2020. gadam, nosakot, ka to dalības maksa katru gadu pieaug par 500 EUR. Tā kā LAS arī ir asociētais biedrs, tad saglabā iespēju maksāt samazināto maksu.
7. Notika Eiropas padomes pārvaldes pārvēlēšanas.
8. Sporta tūrisma komisijas ziņojums. Ziņo LAS viceprezidente M.Vilciņa. Tā kā LAS paspārnē sporta tūrisma komisija nav izveidota, tad šo darbu veica Sporta tūrisma jaunatnes federācijas valde. Ir novadītas 7 sporta tūrisma sacensības un seminārs par drošības aspektiem sporta tūrismā. Negadījuma dēļ tika atceltas 2 sacensības.
9. Par finanšu pārskatu un atskaišu aizpildīšanu. Ziņo LAS viceprezidente M.Vilciņa. Atskaites sagatavošanā faktiski piedalās visi biedri, sniedzot informāciju par kluba aktivitātēm un izlietoto finansējumu. Ar kavējumu informāciju iesniedza viena organizācija. 2016. gadā saņemts finansējums no Latvijas Sporta federācijas padomes 13 tūkst. EUR , ziedojumi no Latvijas Valsts meži 3,5 tūkst. EUR, un ziedojumi 1,5 tūkst. EUR no komersantiem. Ziedojuma mērķis - kāpšanas sporta attīstībai. Finansējums izlietots atbilstoši plānotajam finansējumam – sporta sacensībām Latvijā, starptautiskām sacensībām, semināriem u.c. aktivitātēm. Šī gada finanšu pārpalikums 606 EUR.
10. Revidenta ziņojums. Revidente Inga Liepiņa ziņo, ka gada pārskats ir sagatavots atbilstoši normatīvo aktu prasībām un sniedz skaidru un patiesu priekštatu par finanšu izlietojumu par 2016. gadu. Norāda, ka: 1) LAS valdes komunikācija ar sabiedrību un biedriem nav savlaicīga un ir nepieciešams uzlabot to. Piemēram, pēc LAS prezidenta M.Pietkeviča ziņojuma ir bijušas valdes sēdes katru mēnesi, bet LAS mājas lapā ir tikai 6 protokoli. Kā arī bieži vien protokolos nav norādīts, kad būs nākošā valdes sēde, par kādiem jautājumiem lems, vai arī protokoli tiek publicēti vēlāk, kad nākošā valdes sēde ir notikusi. 2) Sacensību nolikumi ne vienmēr ir korekti izstrādāti, kā to prasa normatīvie akti un noteikts Sporta likumā. Jāņem vērā, ka no 2016. gada 28. aprīļa Sporta likumā 15. pantā ir noteikti rekvizīti. Kā jaunums ir nācis klāt, ka jānorāda organizatora vārds uzvārds un kontaktinformācija. Kā arī nevajadzētu aizmirst norādīt, laiku, vietu, organizatora reģistrācijas numuru. Sacensības ir jāorganizē atbilstoši LAS apstiprinātiem noteikumiem un nolikumam.
11. Valdes loceklis E.Šāblis informē par darbu Latvijas Olimpiskās komitejas finanšu komisijā. Informē, ka LOK un Sporta federācijas padomes finanšu gada pārskati ir pieejami un apskatāmi pie viņa. Sporta federācijas padome finansējumu sadala ne tikai pēc augstiem sasniegumiem starptautiskās sacensībās, bet gan liela nozīme ir tieši vietējām aktivitātēm, cik daudz dalībnieku piedalās. Informē, ka Sporta federāciju padome 10.03.2017. apstiprināja LAS līdzekļus 11259 EUR apjomā, bet 08.03.2017. LOK budžeta komisija jaunajām federācijām sporta veida attīstība katrai iedalīja 21000 EUR. Valdes ierosinājums bija, ka katram pasākumam jāizstrādā sava tāme. M.Vilciņa apsolīja to izstrādāt.

N.Reinbergs komentē, ka to varētu darīt sākot ar nākošo gadu.

11. Diskusijas:

N.Reinbergs izsakās par Alpīnisma komisijas darbu. Ka strīdu dēļ tika atcelts pagājušā gadā Gandra kauss un arī Romanova kauss notiek ne pēc LAS apstiprinātiem noteikumiem. Retro risks jautājums vai Traverss būtu jāizslēdz no dalības, jo pārkāpis nosacījumus.

G.Meļķe izsakās par Kāpšanas komisijas darbu. Kā kāpšanas komisijas locekle, darbu vērtē negatīvi, jo nav vadības no komisijas vadītāja, norādot, ka pats N.Reinbergs jau sapulces sākumā ir norādījis, ka jūtas demotivēts, līdz ar to, tas varētu būt par iemeslu, ka arī pārējie locekļi ir neaktīvi un neatbalsta. N.Reinberga darbības stils ir ļoti individuāls. Piemēram, neskatoties uz to, ka N.Reinbergs ir atbildīgā persona par Latvijas Boderinga kausa organizēšanu, diemžēl no organizēšanas darbiem izvairījās. Uz nosūtītiem e-pastiem atbild diezgan rupjā tonī pat norādot: “Ko var muldēt par kopā strādāšanu”. Šāda attieksme neveicina sadarbību un nav vēlmes iesaistīties N.Reinberga organizētos pasākumos un strādāt kopā.

E.Šāblis izsakās par kāpšanas komisijas darbu. Ja kāpšanas komisijas vadītājam nav vēlme strādāt, lai N.Reinbergs atkāpjas, ir jāievēl citi cilvēki. Līdz šim darbs nav nekāds, ņemot vērā ka kāpšanas sports kļuvis par Olimpisko. Nav saprotams arī kāpēc nav sakārtota WEB lapa. Piedāvāju N.Reinbergam citu cilvēku šim darbam, bet pat tam nepiezvanīja.

12. Ziņojumu LAS prezidenta, Alpīnisma, Kāpšanas, Tūrisma komisijas, finanšu ziņojuma un revidenta ziņojuma apstiprināšana.

Par – 13, pret, atturas – nav.

Ziņojumi apstiprināti.

13. Valdes darba novērtējums. M.Vilciņa piedāvā novērtēt valdes darbu ar vērtējumu “apmierinoši”.

Par – 13, pret, atturas – nav. Novērtējums “apmierinoši” – apstiprināts.

14. Finanšu sadalījuma projekta apstiprināšana. N.Reinbergs ziņo, ka finanšu projekts nav sadalīts aizņemtības dēļ, kā arī finansējums no LOK tika saņemts pēdējā brīdī. Kā arī izsūtot pieprasījumu par ierosinājumiem LOK naudas sadalei, ar kavēšanos tika saņemta viena atbilde no Daugmales. No pārējiem klubiem atbilde netika saņemta. N.Reinbergs iesaka finanšu līdzekļu sadali apstiprināt valdei. M.Vilciņa informē, ka finanšu līdzekļi nav sadalīti, jo nebija informācijas par LOK līdzekļu piešķiršanu.

Notiek balsošana par to, ka LAS valde tiek pilnvarota apstiprināt finanšu līdzekļu sadali.

Par – 13, pret, atturas – nav. Jautājums pieņemts.

15. Citi jautājumi. – Statūta grozījumi.

M.Vilciņa iepazīstina ar statūta grozījumiem. Grozījumi attiecas gan uz redakcionālajām izmaiņām, gan pēc būtības t.i. statūtos iekļaut statūtos sporta veidu – sporta tūrisms, statūtos tiek skaidrots, kas ir alpīnisms, kāpšanas sports un sporta tūrisms, alpīnisms, kāpšanas sports un sporta tūrisms piemērot saīsinājumu “sporta veidi”, valdes skaita samazināšana līdz 5 valdes locekļiem t.i. LAS prezidents, viceprezidents, un 3 – valdes locekļi no katras komisijas. M.Vilciņa piedāvā, ka var katru jautājumu izskatīt un balsot atsevišķi.

Balsojums par to, ka katrs jautājums ir izskatāms atsevišķi.

Par - 13, pret, atturas - nav.

1. Jautājums. Statūti papildināmi ar sporta veidu sporta tūrisms.

Par -12, pret – nav, atturas -1. Jautājums ir pieņems.

1. Jautājums. Statūtos nav iekļaujamas alpīnisms, kāpšanas sports un sporta tūrisms definīcijas.

Par – 10, pret – 0, atturas – 3. Jautājums ir pieņemts.

1. Vai statūtos turpmākos punktos aizstājams alpīnisms, kāpšanas sports un sporta tūrisms ar saīsinājumu “sporta veidi”.

Par – 6, pret – 4, atturas – 3. Jautājums nav pieņemts.

1. Par valdes locekļu skaita samazināšanu. Izsakās O.Mirošņikovs. Uzskata, ka nav lietderīgi samazināt valdes locekļu skaitu, jo darba apjoms ir liels pie lielāka darba apjoma mazāks cilvēku skaits netiks ar visiem pienākumiem galā. Neskatoties uz esošajiem pārmetumiem, tomēr izvērtējot darbu, katrs no tiem ir iesaistījies kāda darba veikšanā, piemēram, E.Skuķis – Latvijas čempionāta organizēšanā, A.Rakeviča regulāri atbalsta pasākumus un uztur mājas lapu utt. Izsakās, ka samazinot valdes locekļu skaitu parādās savtīgas intereses.

N.Reinbergs izsakās, būs mazāk cilvēki tie efektīvāk strādās, tādēļ vajag samazināt valdi.

M.Vilciņa izsakās, ka palielinot valdes pārstāvniecību ar katru no biedriem, faktiski izveidotos, ka valde ir tādā pašā sastāvā kā pilnsapulce.

E.Šāblis izsakās, ka nevajag samazināt valdes sastāvu, jo kam traucē, ja vairāki valdes locekļi šobrīd viņam ir sajūta, ka valdes sastāvu samazināt, kādam ir savas negodprātīgas intereses.

J.Blaževiča jautā, vai tiks rīkota jauna pilnsapulce valdes ievēlēšanai, ja tiek nobalsots par samazinātu valdi.

Notiek diskusijas par to vai jāvēl jauna valde vai nē L.Gruzīte norāda, ka nav jāvēl, jo ir jau prezidents, viceprezidents un 3 komisijas locekļi. M.Vilciņa norāda, ka jāvēl jauna valde, jo valdi var ievēlēt tikai pilnsapulce, bet līdz jaunas valdes ievēlēšanai var noteikt pārrejas punktu, ka turpina darboties vecā valde līdz jaunās pilnsapulces sasaukšanai un jaunās valdes ievēlēšanai.

Notiek balsošana vai ir jāsamazina valdes locekļu skaits līdz 5 cilvēkiem.

Par – 7, pret -5, atturas – 1.

Jautājums ir pieņemts.

1. Par pārrejas perioda noteikšanu. “Vecā” valde turpina līdz nākošās pilnsapulces sasaukšanai.

Par – 11, pret -0, atturas – 2. Jautājums pieņemts.

1. Par nākošās pilnsapulces sasaukšanu. G.Meļķe ierosina sasaukt pēc gada, jo tad beigsies arī līdzšinējās valdes pilnvaras un būs vispārējās valdes pārvēlēšanas, kā arī varēs izvērtēt katra kandidāta darbību šajā gadā. N.Reinbergs ierosina sasaukt pilnsapulci tuvākā laikā t.i. līdz maija beigām. 1. priekšlikums: sasaukt pilnsapulci pēc gada. 2. priekšlikums: sasaukt pilnsapulci līdz maija beigām.

Par 1. priekšlikumu – 5,

Par 2. priekšlikumu – 7,

Atturas – 1.

Pieņemts 2. priekšlikums.

16. Citi jautājumi. Par biedru naudas maksām. M.Vilciņa informē, ka līdzšinējās biedru naudas bērnu un jauniešu klubiem ir 30 EUR gadā, pārējiem 50 EUR gadā. Priekšlikums arī turpmāk saglabā esošās biedru naudas.

Par -13, pret, atturas – nav.

Sapulce slēgta 2017. gada 30. martā plkst. 20:30.

Sapulces vadītājs M.Vilciņa

Protokolēja G.Meļķe